GiliGold/VAD_KnessetCorpus huggingface dataset:
<ארבל אסטרחן: היום, לפי החוק, מספר החברים המקסימלי בוועדת החוץ והביטחון הוא 17 ומוצע לתקן כך שהוא יהיה 21 בכנסת הנוכחית.
<ארבל אסטרחן: זה הסעיף הראשון.
<ארבל אסטרחן: הסעיף השני מדבר על יו"ר הוועדה המשותפת לתקציב הביטחון, זו ועדה משותפת לוועדת כספים וועדת החוץ והביטחון.
<ארבל אסטרחן: היום, חוק יסודות התקציב, שמקים את הוועדה, אומר שהיא תהיה משותפת לכספים וחוץ וביטחון, מה שאומר שבגלל שוועדת הכספים מנויה ראשונה יו"ר הוועדה אמור להיות מוועדת הכספים.
<ארבל אסטרחן: ישנה הסכמה שיו"ר הוועדה יהיה דווקא מוועדת החוץ והביטחון, מי שמכהן כבר היום, חבר הכנסת דיכטר.
<ארבל אסטרחן: העניין הזה מצריך תיקון חקיקה.
<ארבל אסטרחן: תיקון החקיקה כזה כבר נעשה גם בכנסת הקודמת וגם בתחילת הכנסת הנוכחית כהוראת שעה לשנתיים, שפקעה ב-14 ביולי, ולכן מוצע להאריך את זה עד סוף הכנסת הנוכחית, כך שיו"ר הוועדה המשותפת לתקציב הביטחון יהיה מקרב כל חברי הוועדה המשותפת בלי עדיפות לאחת משתי הוועדות שמרכיבות אותה.
<ארבל אסטרחן: פה אני רוצה רק לבדוק בניסוח הסופי אם אני צריכה לעשות תחילה ב-14 ביולי בגלל שעברנו את התאריך.
<ארבל אסטרחן: אני לא בטוחה, אני אבדוק את זה אצלנו עם נוסח החוק אם כדאי להגיד שסעיף 2 יתחיל מה-14 ביולי, שאז פקעה הוראת השעה.
יואב קיש: זה לא קריטי.
יואב קיש: בסך הכול יש פה החלטות שלקחנו ביחס לוועדת חוץ וביטחון: לעלות את החברים שלה והחלטות שלקחנו בנושא מי יהיה היושב-ראש של הוועדה המשותפת.
יואב קיש: אין פה הרבה עבודה בין קריאה ראשונה לשנייה ולכן - - -
יואב בן צור: לא כתוב פה פרסונלית מי יהיה.
יואב קיש: לא, זה לא פרסונלית, זה המספרים.
<ארבל אסטרחן: לא פרסונלית.
<ארבל אסטרחן: אחרי שהחוק יעבור אפשר יהיה להחליט מי בוועדה.
יואב קיש: אני מעלה את זה להצבעה לקריאה שנייה ושלישית.
יואב קיש: החוק התקבל כהצעתו לקריאה שנייה ושלישית.
יואב קיש: תבדקי אם בכל זאת את רוצה לעשות שינוי נוסח עם התאריך.
יואב קיש: ניפגש פה ב-11:30 לרביזיות.
בשעה 11: <ז.
בשעה 11: בקשת הממשלה להקדמת הדיון בהצעת חוק הגנת הצרכן (תיקון מס' 52) (מכירה מיוחדת), התשע"ז-2017 (מ/1151), לפני הקריאה הראשונה.
בשעה 11: >
יואב קיש: משרד הכלכלה, תציג, בבקשה.
<מיכאל אטלן: הצעת החוק הזאת דחופה לצרכנים בעיקר.
<מיכאל אטלן: חבל שהיא לא חוקקה כבר לפני שבוע הספר.
<מיכאל אטלן: הצעת החוק באה לסתום פרצה בהוראות שנוגעות למכירה מיוחדת.
<מיכאל אטלן: ההוראות הקיימות כוללות כל מיני דברים שצריך לעמוד בהם אבל לא כוללות הוראות כמה זמן המחיר שקדם למבצע צריך להיות בתוקף ולכמה זמן אפשר לעשות מבצע.
<מיכאל אטלן: אנחנו רוצים לנצל את הפגרה, לעשות את העבודה בוועדה ולגמור את זה בסתיו.
יואב קיש: אני מעלה להצבעה את בקשת הממשלה להקדמת הדיון בהצעת חוק הגנת הצרכן (מ/1151), לקריאה ראשונה.
החוק הבאות: הצעת חוק הבנקאות (שירות ללקוח) (תיקון – דחיית מועד פירעון של הלוואה לדיור ללקוח מובטל), התשע"ו-2016 (פ/3291/20), הצעת חה"כ רועי פולקמן.
החוק הבאות: >
חוק יסוד: <3.
חוק יסוד: הצעת חוק הודעה מוקדמת לפיטורים ולהתפטרות (תיקון – הודעה מוקדמת במקרה של פטירת המעסיק או העובד), התשע"ז-2017 (פ/3456/20), הצעת חה"כ שולי מועלם-רפאלי.
חוק יסוד: > בקשת יו"ר הוועדה המיוחדת לדיון בהצעות חוק התכנון והבנייה ובהצעות חוק נוספות, להעברת הצעות חוק לעידוד השקעות הון (תיקון – עידוד השקעות בשכירות ארוכת טווח), התשע"ז-2017, מ/1143 ו-פ/4293/20 שהוצמדה אליה, מוועדת הכספים לדיון בוועדה המיוחדת.
חוק יסוד: בקשת יו"ר ועדת הכספים להעברת הצעת חוק לתיקון פקודת מס הכנסה (קרן חברתית להשקעות במקרקעין), התשע"ז-2017 (פ/4271/20), מהוועדה המיוחדת לדיון בהצעות חוק התכנון והבנייה ובהצעות חוק נוספות, לדיון בוועדת הכספים.
יואב קיש: יש לנו חמש רביזיות.
יואב קיש: רביזיה של חבר הכנסת יואל על החוק של שולי ורביזיות של חברת הכנסת רחל עזריה.
יואב קיש: דרך אגב, מה קורה לגבי ועדת העבודה והרווחה?
שולי מועלם-רפאלי: זה ילך לוועדה העבודה והרווחה, סוכם - - -
יואב קיש: אז אם יש כבר הסכמה נעשה את זה קצר.
יואב קיש: אני פותח את הרביזיה להצבעה על הצעת חוק הודעה מוקדמת לפיטורים.
יואב קיש: מי שבעד הרביזיה שירים את ידו.
יואב קיש: עכשיו הדיון, בבקשה.
שולי מועלם-רפאלי: אדוני, התקיים בדקות האחרונות שיח ביני לבין חבר הכנסת אלי אלאלוף.
שולי מועלם-רפאלי: הבקשה נבעה מעומס על הוועדה והסיכום היה שזה יעבור לוועדה ובחודש הראשון של המושב הבא יקבע דיון.
שולי מועלם-רפאלי: אם לא יקבע, נחזיר את זה לפה.
יואב קיש: אז ועדת העבודה והרווחה, אוקיי.
יואב קיש: אני מעלה להצבעה את העברת הצעת חוק הודעה מוקדמת לפיטורים ולהתפטרות (פ/3456/20) לוועדת העבודה והרווחה.
יואל חסון: אדוני, שם הצעת החוק כפי שהוגדר מעליב באמת את המהות של החוק כי כולנו בעד ירושלים בירת ישראל, אין לזה בכלל עוררין ואין על זה בכלל התנגדות, לפחות לגבי המחנה הציוני.
יואל חסון: אנחנו תומכים וכמובן בעד חיזוק הריבונות הישראלית במקומות הקדושים, בירושלים, ירושלים כפי שהיתה באמת ולא כפי שחוברה אחר כך עם כל מיני כפרים פלסטיניים שמסכנים את הריבונות הישראלית בירושלים, מסכנים את הרוב היהודי בירושלים, מביאים לערעור הביטחון של העיר הזאת.
יואל חסון: ירושלים, לצערי, בשנים האחרונות, תחת הנהגת הממשלה הזאת, הפכה להיות אחת הערים הכי פחות בטוחות בישראל.
יואל חסון: בכלל מוזר לי, ואני באמת כואב את זה, אדוני, את מה שמפלגת הבית היהודי מעבירה אתכם ומה שהיא גורמת לכם להיות.
יואל חסון: תנועה הליכוד, שהיתה פעם תנועה ממלכתית – הרי אמרתי לך בוועדה הקודמת, לא בגין, לא שמיר, לא אריאל שרון ולא אף אחד מראשי הליכוד, אפילו לא נתניהו בקדנציות הקודמות שלו, לא תמך ולא הביא את כל החקיקות ההזויות האלה, עד שצמחה לה מפלגת הבית היהודי, שפשוט כל הזמן מאתגרת אתכם, נלחמת בכם.
יואל חסון: במקום על פניו לחזק גוש ימין מאוחד כל הזמן מאתגרת אתכם וסוחפת אתכם ימינה והופכת - - -
יואב קיש: תן לנו לדאוג לקואליציה שלנו.
יואב קיש: כשאתה תהיה בקואליציה עם הבית היהודי אתה יכול לדאוג - - -
יואל חסון: אני לא אהיה בחיים.
יואל חסון: אם היינו רוצים להיות בקואליציה עם הבית היהודי היינו בממשלה כבר מזמן.
יואל חסון: לא נכנסנו לממשלה בגלל הבית היהודי קודם כל.
יואל חסון: אבל היום האחריות לכל מה שקורה במדינה הזאת היא לא של הבית היהודי אלא של ראש הממשלה נתניהו.
יואב קיש: יואל, תודה, נא לסיים.
יואל חסון: ראש הממשלה נתניהו הופך להיות עושה דברם של בנט וחבריו, של מפלגת הבית היהודי, שמערערת את הביטחון במדינת ישראל, פוגעת באחדות ירושלים.
יואל חסון: הדבר הכי חמור, אדוני, זה זלזול בציבור הישראלי, מכיוון שהיום יש משאל עם, משאל עם על ירושלים, מה יותר ממשאל עם?
יואל חסון: מה יותר ממשאל העם?
יואל חסון: החוק הזה הוא פופוליסטי, פריימריסטי - - -
יואב קיש: יואל, תודה רבה.
יואב קיש: משפט אחד שלך הופך להיות 10 דקות.
יואב קיש: משפט, שולי.
שולי מועלם-רפאלי: כיוון שראש חודש אב היום, שבעזרת-השם יהפוך מיגון לשמחה, וחייבים להביא דברים בשם אומרם כדי להביא גאולה לעולם, צריך להזכיר שהצעת חוק דומה מאוד מאוד הוגשה על ידי חבר הכנסת גדעון סער, שמעולם לא עבר בבית היהודי ולכן אני מבקשת לא להכניס - - -
יואל חסון: דומה אך לא זהה, אני בטוח.
יואב קיש: תודה, שולי.
יואב קיש: אני מעלה להצבעה את הרביזיה של יואל חסון לגבי הצעת חוק ירושלים בירת ישראל.
יואב קיש: בעד הרביזיה – 4
יואב קיש: ההצעה לא התקבלה וזה עובר לוועדת החוקה כפי שנאמר.
יואב קיש: אני מעלה להצבעה את הצעת חוק המפלגות (תיקון – מימון בחירות מקדימות למועמד שהוא נבחר הציבור), (פ/3796/20).
יואב קיש: יואל, אנחנו לא נעשה ועדה משותפת, זה לא ניתן, ההצעה היא העברה לוועדת הפנים.
יואב קיש: לגבי הרביזיות של רחל עזריה – היתה פה רחל, אמרה לי שהרביזיות הוסרו מלבד הרביזיה על האופציות הבינאריות ועל זה נצביע מחר.
יואב קיש: ביטן רוצה להגיע לאיזושהי הסכמה.
דוד ביטן: נצביע מחר על זה, לא קרה כלום.
יואב קיש: מה אתה רוצה גפני?
משה גפני: אפשר להצביע על מה שרוצים ומתי.
משה גפני: אני כתבתי מכתב שאני מבקש להעביר לוועדה שלה את 238, שזה חוק שיש פה חמישה סעיפים.
<ארבל אסטרחן: חלק מחוק ההסדרים.
משה גפני: אני רק רוצה להגיד, כל החוקים האלה שעליהם מדובר, גם האופציות הבינאריות וכל מה שהיה פה, הכול הוא ליבת הדיון של ועדת הכספים, ליבת הדיון, לא משהו צדדי.
משה גפני: אמרתם שצריך להעביר משהו, חיפשנו איזה חוק שעומד לעצמו, אלה חמישה חוקים שנמצאים - - -
רחל עזריה: אבל, גפני, יש חוק שהוא ליבת הדיון - - -
יואב קיש: רגע, רחל, תני לו לסיים.
דוד ביטן: יש ועדת הכספים ויש את הוועדות האחרות - - -
משה גפני: היא לא לוקחת מוועדת אחרות, רק מוועדת הכספים.
רחל עזריה: מה אתה אומר?
יואב קיש: חברים, תנו לו לסיים.
רועי פולקמן: בסדר אז מחר, גפני, בינאריות נסגור עד מחר.
יואב קיש: נשארה רק הרביזיה על הבינאריות, כל שאר הדברים ירדו מסדר-היום.
יואב קיש: יש לנו עוד רביזיה של יואל חסון ב-12:15.
יואל חסון: אדוני היושב-ראש, ביקשתי את הרביזיה כדי לתת לכם חצי שעה לחשוב על מה שאתם עושים, לחשוב ולהבין שהצעת החוק הזאת מבחינה חוקתית רגישה מאוד, גם חוקתית היא רגישה, גם יש כאן כספי ציבור וגם חשוב שכל הליך החקיקה פה יהיה חשוף, שקוף ועם שיתוף ציבור אמיתי.
יואל חסון: אני חושב שיש פה טעם לפגם שהיושב-ראש מקדם בוועדה שלו הצעת חוק שלו שאינה קשורה בענייני הוועדה.
יואל חסון: יש כאן באמת פסול שאני אגב טוען – ושוב, אני שונא שאני אומר את זה ואני לא רוצה שזה יגיע לשם, אבל אם זה יגיע בסוף לבג"ץ, ויש לי תחושה שזה יגיע, זה אחד מהכישלונות של התהליך, זה לחלוטין יהיה חלק מכישלון של התהליך.
<ארבל אסטרחן: זה חוק של ועדת חוקה מובהק.
יואל חסון: שמת לב, המחנה הציוני לא קטגורית התנגד לזה.
יואב קיש: כן, הצביעו בעד.
יואל חסון: חלק הצביעו, אני לא הצבעתי על זה.
דוד ביטן: הם רוצים להוריד את הסכומים.
יואל חסון: לא, אנחנו רוצים קודם כל הליך מסודר.
יואל חסון: יש פה באמת טעם לפגם ולכן אני חושב שעדיף לנצל את הרביזיה שלי ולהניח את זה – אתם לא רוצים ועדה משותפת?
יואל חסון: לוועדת החוקה.
יואל חסון: אתם יכולים להכניס את אמסלם שיהיה חבר ועדה זמני לצורך העניין.
יואל חסון: אני חושש מהתהליך הזה.
יואל חסון: סתם אתם גוררים אותנו להתנגדות בגלל התהליך ולא בגלל המהות ואנחנו מוטרדים מהתהליך פה, וגם המהות מטרידה.
יואל חסון: גם המהות מטרידה.
יואב קיש: אני מעלה להצבעה את בקשתו של חבר הכנסת יואל חסון לרביזיה בדבר החלטת ועדת הכנסת בדבר קביעת ועדה לדיון בהצעת חוק המפלגות, (פ/3796/20).
יואב קיש: נא לשבת ולהיות בשקט.
יואב קיש: חברים, זו ישיבה אחרונה למושב של ועדת הכנסת.
יואב קיש: שוקולד זה בשביל שכולם ישמינו ויצאו עם חיוך.
יואל חסון: ישר לשבת על סיר הבשר.
יואב קיש: אנחנו לא כמו ועדת הלאום, אנחנו לא זורקים אותך החוצה.
יואב קיש: אני לא חושב שזה כשר.
יואב קיש: חברים, אנחנו נתחיל בדברים הקצרים והיותר פשוטים, עם הסכמות קואליציוניות, ואחרי זה, אם יהיו בעיות – אנחנו נעצור בהמשך.
יואב קיש: יש לנו סעיף 1, הוספת חברים לוועדת החקירה הפרלמנטרית להתנהלות המערכת הפיננסית בהסדרי אשראי ללווים עסקיים גדולים.
יואב קיש: חברים, בהתאם לתיקון תקנון הכנסת, אנחנו מוסיפים חברים לוועדת החקירה הפרלמנטרית.
יואב קיש: אנחנו מוסיפים את חברי הכנסת משה גפני ועיסאווי פריג'.
אוסאמה סעדי: מה, גפני יש לו זמן לוועדת חקירה?
יואב קיש: תשאל אותו.
אוסאמה סעדי: גפני?
אוסאמה סעדי: אז אני מסכים.
יואב קיש: רועי פולקמן, מסתבר שיש לי בעיה משפטית עם הקמת הוועדה.
משה גפני: רגע, הצעה לסדר.
יואב קיש: אוקיי, גפני, מה יש לנו איתך?
משה גפני: בוויכוח שהתנהל פה בימים האחרונים הגענו להסכמה.
משה גפני: יש את הצעת החוק, שאתה העברת אתמול כשלא הייתי פה, אופציות בינאריות.
משה גפני: זה עבר לוועדה המיוחדת.
משה גפני: ביקשתם שאני אעביר עוד פעם.
משה גפני: אתמול ישבתי עם שגית ועשינו את החשבון.
משה גפני: יש חוק מע"מ שמביא את כל ההיבטים.
משה גפני: מדובר בהצעת חוק מע"מ (תיקון מס' 55), שנמצא אצלנו.
משה גפני: עדיין לא התחלתי לקיים דיונים.
משה גפני: חשבנו לקיים דיון בפגרה.
משה גפני: אנחנו מבקשים מוועדת הכנסת להעביר את זה לוועדה המיוחדת בראשות רחל עזריה.
משה גפני: את כל הדברים האחרים אני מבקש להעביר אלינו.
משה גפני: בסוף זה יוצא שזה שניים – שניים.
משה גפני: שניים אנחנו, ועדת כספים – שהיא ועדה כזאת קטנה – וועדה מיוחדת שהיא גם קטנה.
יואב קיש: מי בעד בקשתו של יושב-ראש ועדת כספים להעביר את הצעת חוק מע"מ (תיקון מס' 55) לוועדה המיוחדת?
יואב קיש: בעד ההצעה – פה אחד ההצעה להעביר את הצעת חוק מע"מ (תיקון מס' 55), התשע"ז–2017 מוועדת הכספים לדיון בוועדה המיוחדת נתקבלה.
יואב קיש: עכשיו אני מעלה להצבעה, זה היה במליאה, את הצעת חוק המכס (מס' 27).
יואב קיש: אני מציע להעביר את ההצעה הזאת לוועדת הכספים.
יואב קיש: בעד ההצעה– פה אחד
יואב קיש: חברים, אנחנו באווירה של סוף מושב, בואו נסיים את הדברים בשקט, ברוגע וברצינות.
רועי פולקמן: יואב, אני מודה לך על שיתוף הפעולה.
רועי פולקמן: לאורך תקופה ארוכה היה דיבור על הקמת ועדה לנושא, כמו שבזמנו הוקמה ועדה לנושא הרפורמה בשירות הציבורי.
רועי פולקמן: היתה בקשה, שהסתובבה כבר תקופה ארוכה, להקמת ועדה לנושא תוכנית אב לנושא זיקנה, שטלי כבר מטפלת בו כוועדת משנה.
רועי פולקמן: הגענו להסכמות גם ועדת העבודה והרווחה וגם עם ועדת הכלכלה ואז פנינו ליושב-ראש הכנסת וקיבלנו גם את ברכתו.
רועי פולקמן: פנינו גם לראשי הסיעות.
רועי פולקמן: כלומר, עשינו עבודה מסודרת לפנות לכולם.
רועי פולקמן: רק בעיה אחת, הסיכום היה שלא מקימים ועדה מיוחדת, אלא ועדה לנושא אחד שמגישה נייר המלצות.
רועי פולקמן: אני מבין שיש בעיה תקנונית עם זה, שכדי שתוקם ועדה משותפת ולא ועדה מיוחדת, כי זה הסיכום עם יו"ר הכנסת, צריך הצעה לסדר.
רועי פולקמן: השאלה היחידה היא - -
יואב קיש: אם אפשר עוד היום לעשות את זה.
רועי פולקמן: - - אם אפשר להגיש לוועדה הצעה לסדר.
<ארבל אסטרחן: המונח "הצעה לסדר" זה מה שעובר מהמליאה.
<ארבל אסטרחן: אתם יכולים, בגלל לחץ הזמן והיום האחרון, אולי להחליט פה על ההרכב ואם תהיה הצעה לסדר, זה יועבר אליו.
<ארבל אסטרחן: אבל בינתיים ההרכב הזה לא תהיה לו שום סמכות, הוא לא באמת יוכל לדון.
יואב קיש: אבל עדיין נצטרך גם להקריא את זה במליאה.
רועי פולקמן: השאלה היא אם אפשר פרוצדורלית להגיד שאנחנו מסכימים עקרונית.
יואב קיש: אני אגיד מה אפשר – זה רעיון שעלה לי – נקבע עכשיו את הוועדה ואת ההרכב והכל יהיה בכפוף להחלטת המליאה להעביר להצעה לסדר.
רועי פולקמן: היא ועדה לעניין הצעה לסדר.
יואב קיש: היא לא תתכנס ולא כלום, אין לה נפקות.
<ארבל אסטרחן: בדיוק, היא לא קמה עדיין.
יואב קיש: אנחנו נריץ הצעה לסדר בסוף סדר היום היום.
רועי פולקמן: אני רוצה לגמור עם זה.
יואב קיש: רועי, אם תצליחו להקים הצעה בסוף סדר היום ונצביע עליה, והמליאה תחליט – כי הכל כפוף להחלטת המליאה – להעביר את זה לוועדה, אנחנו מראש מחליטים שזו תהיה הוועדה ולשם זה ילך.
רועי פולקמן: אני אומר שוב לחברים, זו ועדה לעניין מסוים, לתקופה זמנית של מושב החורף.
<ארבל אסטרחן: אני רוצה רק להגיד שסדר הדברים פה הוא טיפה חריג, בגלל שזה יום אחרון.
<ארבל אסטרחן: זה לא המצב הרגיל.
<ארבל אסטרחן: הוועדה הזאת לא קמה עד שלא עוברת הצעה לסדר במליאה.
יואב קיש: חברים, יש הסכמות קואליציה-אופוזיציה לקדם נושא שמשמעותו גיבוש המלצות בנושא בניית תוכנית אב לאומית בתחום הזיקנה.
יואב קיש: חברים בוועדה הזאת, כמובן גם היושב-ראש טלי פלוסקוב דוחפת את הנושא הזה לאורך תקופה ארוכה.
יואב קיש: אני יודע שהוא קרוב ללבה.
יואב קיש: ניסו למצוא את המסגרת המתאימה, זו המסגרת שהוסכמה על כל הצדדים.
יואב קיש: אנחנו לוקחים עכשיו החלטה שהיא כפופה להחלטת המליאה.
יואב קיש: יש קצת שינוי בפרוצדורה, אנחנו עושים את זה בגלל שזה היום האחרון של המליאה.
יואב קיש: אם המליאה תעשה היום הצעה לסדר, תדון בזה ולאחר מכן תחליט להעביר את זה לוועדה, החלטת הכנסת תיכנס לתוקפה ואז אנחנו נעביר את זה לאישור המליאה.
<ארבל אסטרחן: כל מה שיש על סדר יומה של הוועדה הזאת, זו ההצעה לסדר הזאת.
<ארבל אסטרחן: אמורים לדון בה ומגישים מסקנות.
<ארבל אסטרחן: הוועדה לא תדון מעבר לזה.
אוסאמה סעדי: כמו שעשיתם ברפורמה בשירות הציבורי.
<ארבל אסטרחן: עוד דבר שעושים פה, שיהיה חריג, הוא שהמליאה תעביר את ההצעה לסדר הזאת ישר למשותפת ולא דרך ועדת הכנסת.
יואב קיש: כן, כי נותנים פה את האישור.
<ארבל אסטרחן: לכן אני מציעה שזה יתקבל פה פה אחד כחריג.
יואב קיש: בסדר, זו צריכה להיות הסכמה פה אחד.
<ארבל אסטרחן: והכל בגלל שזה יום אחרון.
יואב קיש: הסיבה לכך זה היום האחרון.
<ארבל אסטרחן: צריך לדבר עם ירדנה, כי כלל אף פעם לא מעבירים מהמליאה למשותפת.
יואב קיש: אבל זה חריג ויש פה החלטה פה אחד, אם זה יהיה פה אחד.
יואב קיש: אני מקריא את הרכב הוועדה.
יואב קיש: הוועדה תהיה ועדה משותפת לחברים מוועדת העבודה, הרווחה והבריאות וועדת הכלכלה.
יואב קיש: מטעם ועדת העבודה, הרווחה והבריאות – בראשות הוועדה: היושב-ראש טלי פלוסקוב, איציק שמולי, מיכאל מלכיאלי, יוליה מלינובסקי, אילן גילאון ואברהם נגוסה.
יואב קיש: מטעם ועדת הכלכלה – נורית קורן, יוסי יונה, יעקב פרי, דב חנין, יעקב אשר ושולי מועלם-רפאלי.
אוסאמה סעדי: נאמר לי שמגיע לנו שניים.
יואב קיש: לא, זה 12 חברים.
יואב קיש: לליכוד יש שם שניים.
יואב קיש: אני צריך פה הסכמה פה אחד.
יואב קיש: אני מעלה את זה להצבעה – מי בעד?
יואל חסון: אני מתנגד, אדוני.
יואב קיש: אתה מתנגד?
יואב קיש: אז זה לא יקרה אם אתה מתנגד.
<ארבל אסטרחן: זה צריך להיות פה אחד.
יואל חסון: טלי פלוסקוב, את היושב-ראש?
יואל חסון: אז אני תומך.
יואל חסון: בעד ההצעה – פה אחד
יואב קיש: אז ההחלטה התקבלה פה אחד.
יואל חסון: לא אמרו לי את זה, אם הייתי יודע את זה מלכתחילה, היתה נמנעת הדרמה.
טלי פלוסקוב: תודה לכל החברים בוועדה.
יואל חסון: יש לנו אמון מוחלט בך, טלי.
טלי פלוסקוב: אני חושבת שהנושא הזה הוא כל כך חשוב, במיוחד היום.
טלי פלוסקוב: אם יש לנו בכנסת ועדה לזכויות הילד וועדה למעמד האישה, חייבת להיות ועדה שתגן ותדאג לאזרחים הוותיקים במדינת ישראל.
טלי פלוסקוב: תודה רבה לכם ואני מקווה שזה יעבור.
יואב קיש: תודה רבה ויישר כוח.
יואל חסון: יישר כוח, טלי.
יואל חסון: אל תשתני לנו.
יואב קיש: אנחנו דנים עכשיו בבקשת יושב-ראש ועדת החינוך, התרבות והספורט להקדמת הדיון בהצעות חוק לפני הקריאה השנייה והשלישית.
יואב קיש: קודם יש בקשה למיזוג, לפי סעיף 84(ד) לתקנון, הצעת חוק לציון יום הניצחון על גרמניה הנאצית, פ/4042, של עודד פורר, עם הצעת חוק יום הניצחון על גרמניה הנאצית, של חברת הכנסת טלי פלוסקוב, פ/4200.
יואב קיש: עכשיו אנחנו עוברים לבקשת יושב-ראש ועדת החינוך להקדמת הדיון בהצעת חוק בנימין זאב הרצל – כ/731, בקריאה שנייה ושלישית, וכן הצעת חוק לציון יום הניצחון על גרמניה הנאצית – כ/733.
יואב קיש: אנחנו נצביע על שתי ההצעות האלה יחד.
יואב קיש: מי בעד הקדמת הדיון?
יואב קיש: נמנעים – אין ההצעה להקדים את הדיון בהצעות החוק נתקבלה.
יואב קיש: אנחנו עוברים לבקשת יו"ר ועדת הכלכלה להקדמת הדיון בהצעת חוק הרשות לפיתוח הנגב (תיקון מס' 4) (תיקון), התשע"ז-2017, כ/702, לפני הקריאה השנייה והשלישית.
יואב קיש: עכשיו ההצעה להוספת ארבעה חברי כנסת לוועדת החוץ והביטחון בהתאם לתיקון החוק.
יואב קיש: אני אקרא את החלטת הוועדה ואני מבקש שתשימו לב: שני חברים לקואליציה, שני חברים לאופוזיציה.
יואב קיש: לקואליציה – חבר אחד מהליכוד, זו תהיה חברת הכנסת שרן השכל; החבר השני הקבוע יהיה מסיעת ש"ס, חבר הכנסת יואב בן צור.
יואב קיש: חבר הכנסת בן צור היה ממלא-מקום, ובמקום התפקיד שלו כממלא-מקום יכהן אלי אלאלוף.
דוד ביטן: הוא יהיה על חשבון סיעת ש"ס ומטעמה.
יואב קיש: שני המקומות מטעם האופוזיציה: מטעם סיעת יש עתיד – חבר הכנסת חיים ילין - - -
יואל חסון: אמרנו שלא מעלים את זה כרגע.
יואב קיש: חוץ מחיים ילין.
יואב קיש: אני לא מעלה את המקום השני שלגביו אין עדיין הסכמות.
יואב קיש: יש לכם שני מקומות.
יואל חסון: ביקשה ממך מרב - - -
יואב קיש: תדבר איתה, אתה לא בעניינים.
יואל חסון: אני בעניינים.
יואל חסון: היא נכנסה עכשיו ואמרה לך.
יואב קיש: תקשיב לי טוב.
יואב קיש: יש לכם שני מקומות, היא נתנה לי לשניהם ולאחר מכן היא אמרה לי שלא להחליט עכשיו על המקום השני.
יואב קיש: אתה לא מעודכן, דבר איתה.
יואל חסון: תחכה עם זה רגע בבקשה.
יואב קיש: בסדר, תדבר איתה.
יואב קיש: אנחנו נעלה את זה להצבעה אחרי שהוא יבדוק.
יואב קיש: מטעם האופוזיציה עולה כרגע רק חיים ילין.
יואב קיש: זו ההחלטה לגבי יש עתיד.
יואב קיש: המקום השני של האופוזיציה – לא הוגדר, ואנחנו מחכים.
יואב קיש: כרגע אנחנו לא מצביעים על זה, יואל בודק את זה.
יואב קיש: חוסר הסכמות באופוזיציה – שני המינויים היחידים בוועדת החוץ והביטחון יידחו למועד אחר.
יואב קיש: שני המינויים של הקואליציה – יואב בן צור כחבר קבוע, שרן השכל כחברה קבועה.
יואב קיש: יואב בן צור שהיה ממלא-מקום, מקומו עובר לסיעת כולנו וימונה אלי אלאלוף כממלא מקום.
<ארבל אסטרחן: החילופים בוועדת החוץ והביטחון יכולים להיות רק כל שלושה חודשים.
יואב קיש: בעד ההצעה – הרוב ההצעה להוסיף חברים מטעם הקואליציה לוועדת החוץ והביטחון נתקבלה.
יואב קיש: אנחנו עוברים לחילופי אישים בוועדות המשותפות.
יואב קיש: אני רוצה להגיד לכולם שחילופי האישים הם משום שבוועדות המקור החברים התחלפו.
יואב קיש: אני מקריא את ההודעה: הוועדה המשותפת של ועדת החוץ והביטחון וועדת החוקה, חוק ומשפט לעניין הצורך להכריז על מצב חירום – מטעם ועדת החוקה, חוק ומשפט: במקום חה"כ יואב בן-צור, יכהן חה"כ מיכאל מלכיאלי; הוועדה המשותפת לוועדה המיוחדת בראשות חה"כ רחל עזריה וועדת החוקה, חוק ומשפט לדיון בהצ"ח פינוי בינוי (פיצויים)(תיקון מס' 4)(פינוי בשל סירוב בלתי סביר), התשע"ו-2016 (מ/1023) – מטעם ועדת החוקה: במקום חה"כ רועי פולקמן תכהן חה"כ טלי פלוסקוב; הוועדה המשותפת של ועדת המדע והטכנולוגיה וועדת החוקה, חוק ומשפט לפי חוק פיקוח אלקטרוני על עצור ועל אסיר משוחרר על תנאי (תיקוני חקיקה), התשע"ד-2014 - מטעם ועדת החוקה, חוק ומשפט: במקום חה"כ רועי פולקמן תכהן חה"כ טלי פלוסקוב; ועדה משותפת של ועדת החוקה, חוק ומשפט וועדת החוץ והביטחון לפי סעיף 4(ה) לחוק האזנת סתר - מטעם ועדת החוקה, חוק ומשפט: במקום חה"כ יואב בן-צור יכהן חה"כ מיכאל מלכיאלי; ועדה משותפת של ועדת החוקה, חוק ומשפט וועדת הכספים לחוק ביטוח רכב מנועי - מטעם ועדת הכספים: במקום הפנוי לסיעת הרשימה המשותפת יכהן חה"כ ג'מאל זחאלקה; ועדה משותפת של ועדת העבודה, הרווחה והבריאות וועדת החוץ והביטחון לפי חוק שירות לאומי-אזרחי, התשע"ד-2014 - מטעם ועדת העבודה, הרווחה והבריאות: במקום חה"כ יעקב מרגי יכהן חה"כ מיכאל מלכיאלי, ובמקום חה"כ שולי מועלם-רפאלי יכהן חה"כ מוטי יוגב.
יואב קיש: מי בעד ההצעה על חילופי אישים בוועדות המשותפות?
יואב קיש: בקשת הממשלה לפטור בנושא חוק למניעת מחלת הכלבת, לפי סעיף 81(ג) לתקנון, לקריאה ראשונה.
יואב קיש: אני מבקש מנציגי המשרד להציג את הנושא.
בן דב: מדובר בהצעת חוק חשובה.
בן דב: אנחנו רוצים להחליף את פקודת הכלבת, שהיא חקיקה מ-1934.
בן דב: הכנסנו הרבה מאוד תיקונים וחידושים, כשהמוכר ביניהם הוא האופציה לתצפית בית בלי צורך בהסגר רשותי.
בן דב: אנחנו מאוד נשמח להעביר את זה.
יואב קיש: דיברו איתי גם מהמשרד ואני נוטה לאשר את זה.
יואב קיש: חבל לעכב את זה.
יואב קיש: אני מעלה את זה להצבעה – מיד בעד?
יואב קיש: אני מודה לכולם, הישיבה נעולה.
יואב קיש: סעיף א' בסדר-היוםאני דוחה.
יואב קיש: נודיע מתי נדון בו מחדש.
יואב קיש: יושב אתנו חשב הכנסת, שלום גם לך.
חיים אבידור: שלום וברכה.
יואב קיש: אנחנו נדון בהמלצות הוועדה הציבורית לקביעת שכר ותשלומים אחרים לחברי הכנסת בנושא:
יואב קיש: גילום מס בשל שדרוג רכב לצורכי מיגון.
יואב קיש: בבקשה, החשב.
יואב קיש: תציג לנו את העניין.
חיים אבידור: התקבלה בוועדת הכספים החלטה שרכבים ממוגנים שנוסעים בהם נושאי משרה, צריך להתאים את שווי השימוש שלהם כך ששווי השימוש יחול רק עבור הרכב הרגיל, הסטנדרטי, שבו נוסעים נושאי משרה מקבילים.
חיים אבידור: בנושא הזה יש שני פרמטרים: יש פרמטרים על הרכב המשודרג ויש פרמטר שנובע מרכיב הביטחון.
חיים אבידור: לכל אחד יש מחיר מסוים שמייקר את הרכב.
חיים אבידור: מס הכנסה אמר שעבור הרכיב שבא לשקף את נושא הביטחון שזו העלות של שריון הרכב, בגינו הנוסע ברכב לא צריך לשלם מס ולמעשה אין צורך לחייב בשווי שימוש על הדבר הזה.
חיים אבידור: אבל שדרוג הרכב נעשה היות שלא כל רכב ורכב אפשר לשריין, ואז למעשה נושא המשרה נוסע ברכב שהוא לכאורה משודרג אבל לא לצרכים שלו, אלא בגלל שדרישות הרכב דורשות לנסוע ברכב יותר יקר ויותר משודרג.
חיים אבידור: ביקשו בנושא הזה שמס הכנסה יפטור את תשלום המס על הרכיב הזה.
חיים אבידור: בדיון שהיה בוועדת הכספים מס הכנסה לא הביע נכונות לנושא הזה, ואז קיבלו החלטה זמנית שהנושא הזה יגולם.
חיים אבידור: אבל היתה התנגדות לגילום הזה כי למעשה מטילים על נושא המשרה מעין הכנסה נוספת שהוא לא מבקש אותה או לא צריך אותה.
יואב קיש: מה הפתרון?
חיים אבידור: אמרו למס הכנסה שעד סוף השנה הם צריכים לבוא עם פתרון לרכב הזה.
חיים אבידור: ולמעשה עשו הוראת שעה עד סוף השנה שניתן לגלם לנושא המשרה את הרכיב הזה של שדרוג הרכב.
חיים אבידור: על מנת להטיל את המצב ליושב-ראש הכנסת עם נושאי המשרה בממשלה, באה ועדה ציבורית והמליצה לוועדת הכנסת שבשלב זה עד סוף השנה נפעל באותה דרך, קרי, נגלם עליהם את השדרוג ומעל השדרוג זה יהיה פטור ממס.
יואב קיש: אני רוצה להגיד שני דברים.
יואב קיש: ראשית, מדובר בהמלצה שהגיעה מהוועדה הציבורית לוועדת הכנסת.
יואב קיש: שנית, מדובר בהמלצה זהה להמלצת ועדת הכספים שמטפלת בנושאי המשרה.
יואב קיש: ולכן אני לא רואה סיבה שלא לאשר את זה.
יואב קיש: תקראי בבקשה ואז נצביע.
<ארבל אסטרחן: מדובר בהוראת שעה שתחול מ-1 בינואר 2017 עד 31 בדצמבר 2017, ובתקופה הזאת יתווסף סעיף להחלטת שכר חברי הכנסת, שיאמר כך: ולעניין זה "הכנסה הנובעת משדרוג רכב" – זה חלק ההכנסה ששווה להפרש החיובי שבין אלה: כלומר, יושב-ראש הכנסת וראש האופוזיציה ירשמו שווי שימוש כמו יתר חברי הכנסת.
<ארבל אסטרחן: הם ישלמו מיסוי כמו יתר חברי הכנסת, למרות שבפועל עומד לרשותם רכב משודרג יותר שניתן להם לצורכי המיגון.
יואב קיש: בצדק.
יואב קיש: תודה רבה לארבל היועצת המשפטית.
יואב קיש: הגיעו לפה חבר הכנסת יואב בן צור, חבר הכנסת יואל חסון וחבר הכנסת רועי פולקמן.
יואב קיש: אנחנו מצביעים עכשיו על אישור המלצות הוועדה הציבורית בנושא:
יואב קיש: גילום מס בשל שדרוג רכב לצורכי מיגון, כפי שהוקרא והוסבר על-ידי החשב והיועצת המשפטית של הוועדה.
יואב בן צור: זה יהיה רטרואקטיבית?
<ארבל אסטרחן: כן, מינואר 2017.
יואב קיש: <הקמת ועדה משותפת לוועדת החוקה, חוק ומשפט ולוועדת הכספים לפי סעיף 113(ג) לפקודת המיסים (גבייה) (קביעת הוצאות מרביות)>
יואב קיש: אנחנו עוברים לנושא הבא על סדר היום, וזה הקמת ועדה משותפת לוועדת החוקה, חוק ומשפט ולוועדת הכספים לפי סעיף 113(ג) לפקודת המיסים (גבייה) (קביעת הוצאות מרביות).
יואב קיש: הוועדה תהיה בת שישה חברים, שלושה מכל ועדה, לפי ההרכב הבא: מטעם ועדת החוקה, חוק ומשפט – חבר הכנסת ניסן סלומינסקי, שיכהן כיושב-ראש הוועדה, חבר הכנסת אורי מקלב, חברת הכנסת רויטל סוויד.
יואב קיש: מטעם ועדת הכספים – חבר הכנסת יצחק וקנין, מיקי מכלוף זוהר ומיקי רוזנטל.
רועי פולקמן: ועדה למה?
יואב קיש: זו ועדה משותפת לוועדת החוקה, חוק ומשפט ולוועדת הכספים לפקודת המיסים, לצורך אישור תקנות.
<קריאה: אני רוצה להבין את הסעיף, שמישהו יסביר אותו.
יואל חסון: אפשר להבין מה אתם עושים פה?
יואב קיש: תסבירי.
<ארבל אסטרחן: אני לא יודעת מה התקנות שרוצים להביא לוועדה, אבל יש הוראה בפקודת המסים (גבייה) שאומרת שלשר האוצר יש כמה עניינים שבהם הוא יכול להתקין תקנות, אחד מהם זה האגרות והמשימות בעד כל פעולה שעל-פי פקודה זו, לרבות בדבר הוצאות סבירות שבהן ניתן לחייב סרבן בשל אמצעי אכיפה שננקטו לפי פקודה זו וקביעת סכומים מרבים להוצאות כאמור.
<ארבל אסטרחן: ואז כתוב: תקנות לפי סעיף זה טעונות אישור ועדה משותפת של ועדת החוקה וועדת הכספים.
<קריאה: אם לא, אז אי-אפשר להעביר תקנות?
<ארבל אסטרחן: רק בעניינים האלה, לפי פקודת המיסים (גבייה).
יואב קיש: חברים, מישהו רוצה להתייחס התייחסות עניינית לנושא הוועדה?
יואל חסון: באופן יוצא דופן נתמוך בהצעה.
יואב קיש: פולקמן?
רועי פולקמן: אין לי מה להגיד.
יואב קיש: בן צור.
יואב קיש: אני מעלה להצבעה את ההחלטה על הקמת ועדה משותפת, כפי שקראתי.
יואב קיש: זה יעלה במליאה.